CELEX: 62003TO0140
Language: da
Date: 2003-05-16 00:00:00
Title: Kendelse afsagt af Retten i Første Instans (Første Udvidede Afdeling) den 16. maj 2003. # Forum 187 ASBL mod Kommissionen for De Europæiske Fællesskaber. # Erklæring om inkompetence. # Sag T-140/03.

Avis juridique important

|

62003B0140

Kendelse afsagt af Retten i Første Instans (Første Udvidede Afdeling) den 16. maj 2003.  -  Forum 187 ASBL mod Kommissionen for De Europæiske Fællesskaber.  -  Erklæring om inkompetence.  -  Sag T-140/03.  

Samling af Afgørelser 2003 side II-02069

ParterDommens præmisserAfgørelse
Nøgleord

Retspleje - kompetencefordeling mellem Domstolen og Retten i Første Instans - sag med påstand om annullation af en og samme retsakt anlagt af en medlemsstat ved Domstolen og af en sammenslutning ved Retten - fysiske eller juridiske personer kan ikke indtræde i retstvister mellem medlemsstater og Fællesskabernes institutioner, der er indbragt for Domstolen - Retten erklærer sig inkompetent, således at Domstolen kan træffe afgørelse i de to sager samtidig(Domstolens statut, art. 40, stk. 2, og art. 54, stk. 3; Rettens procesreglement, art. 80) 

Parter

I sag T-140/03,Forum 187 ASBL, Bruxelles (Belgien), ved barristers A. Sutton og J. Killick,sagsøger,modKommissionen for De Europæiske Fællesskaber ved V. Di Bucci, R. Lyal og G. Rozet, som befuldmægtigede, og med valgt adresse i Luxembourg,sagsøgt,angående en påstand om annullation af Kommissionens beslutning K(2003) 564 endelig udg. af 17. februar 2003 om Kongeriget Belgiens støtteordning til fordel for koordinationscentre, som er hjemmehørende i Belgien,harDE EUROPÆISKE FÆLLESSKABERS RET I FØRSTE INSTANS (Første Udvidede Afdeling)sammensat af præsidenten, B. Vesterdorf, og dommerne J. Azizi, M. Jaeger, H. Legal og M.E. Martins Ribeiro,justitssekretær: H. Jung,afsagt følgendeKendelse 

Dommens præmisser

1 Ved stævning indleveret til Rettens Justitskontor den 28. april 2003, registreret som sag T-140/03, har Forum 187 ASBL anlagt sag med påstand om annullation af Kommissionens beslutning K(2003) 564 endelig udg. af 17. februar 2003 om Kongeriget Belgiens støtteordning til fordel for koordinationscentre, som er hjemmehørende i Belgien (herefter »beslutningen«).2 Ved særskilte dokumenter indleveret samme dag har Forum 187 ASBL fremsat begæring om, at der træffes afgørelse efter en hasteprocedure i henhold til artikel 76a i Rettens procesreglement, og endvidere en begæring om udsættelse af gennemførelsen af beslutningen (sag T-140/03 R).3 Parterne er fremkommet med deres bemærkninger vedrørende begæringen om hasteproceduren den 15. maj 2003. Kommissionen har indgivet sit indlæg vedrørende begæringen om foreløbige forholdsregler samme dag.4 Ved stævning indleveret til Domstolens Justitskontor den 25. april 2003, registreret som sag C-182/03, har Kongeriget Belgien anlagt sag med påstand om annullation af beslutningen, for så vidt den ikke tillader en forlængelse af den status som koordinationscenter, som de koordinationscentre, der var omfattet af ordningen den 31. december 2000, havde.5 Ved særskilte dokumenter indleveret samme dag har Kongeriget Belgien fremsat begæring om, at der træffes afgørelse efter en hasteprocedure i henhold til artikel 62a i Domstolens procesreglement, og en begæring om udsættelse af gennemførelsen af beslutningen (sag C-182/03 R).6 Da der i begge de sager, der er indbragt for Domstolen og for Retten, er nedlagt påstand om annullation af den samme retsakt, er parterne i sag T-140/03 fremkommet med bemærkninger vedrørende det spørgsmål, at Retten eventuelt erklærer sig inkompetent, således at Domstolen træffer afgørelse vedrørende de to annullationssøgsmål samtidig.7 Hertil bemærkes, at ifølge artikel 40, stk. 2, i Domstolens statut har fysiske eller juridiske personer ikke ret til at indtræde i retstvister, der er indbragt for Domstolen, mellem medlemsstater på den ene side og Fællesskabets institutioner på den anden side. Den eneste mulighed for, at fysiske eller juridiske personer kan gøre deres anbringender og argumenter gældende i tvister, der berører dem, er følgelig, at de selv, i det omfang, de er søgsmålsberettigede, anlægger sag ved den i så henseende kompetente retsinstans (jf. Rettens kendelse af 23.2.1995, sag T-490/93, Bremer Vulkan Verbund mod Kommissionen, Sml. II, s. 477, præmis 12, og af 16.11.1998, sag T-41/97, Antillean Rice Mills mod Rådet, Sml. II, s. 4117, præmis 6).8 For så vidt angår den foreliggende sag bemærkes, at da Domstolen ikke i henhold til artikel 54, stk. 3, i Domstolens statut har udsat behandlingen af den sag, der er indbragt for den i sag C-182/03, er det i overensstemmelse med hensynet til en god retspleje, at den retsinstans, der er kompetent til at påkende den af en medlemsstat anlagte sag, har mulighed for at tage de forskellige faktiske og retlige anbringender og argumenter i betragtning, som påberåbes af den juridiske person, Forum 187 ASBL, til støtte for dennes påstande om annullation af samme retsakt.9 Følgelig bestemmes i henhold til artikel 54, stk. 3, i Domstolens statut og artikel 80 i Rettens procesreglement, at Retten erklærer sig inkompetent til fordel for Domstolen, for at Domstolen kan træffe afgørelse om annullationspåstanden. 

Afgørelse

På grundlag af disse præmisserbestemmerRETTEN (Første Udvidede Afdeling)1) I sag T-140/03, Forum 187 mod Kommissionen, erklærer Retten sig inkompetent til fordel for Domstolen, for at Domstolen kan træffe afgørelse om annullationspåstanden.2) Afgørelsen om sagens omkostninger udsættes.